แฟนมีอาการเจ็บที่ช่องคลอดแล้วมีน้ำขุ่นๆเป็นก้อนเหนียวๆหลังมีเพศสัมพันธ์ประมาณ 3-4 ชม พอปัสสาวะก็มีอาการเจ็บควรทำอย่างไรครับ
สวัสดีค่ะ การวินิจฉัยที่เป็นไปได้-ช่องคลอดหรือปากมดลูกอักเสบ ซึ่งอาจเกิดจากเชื้อที่ติดต่อทางการมีเพศสัมพันธ์ เช่นหนองในแท้ หนองในเทียม-กระเพาะปัสสาวะอักเสบ ทำให้มีอาการปัสสาวะแสบขัด-อวัยวะภายในอุ้งเชิงกรานอักเสบ ทำให้มีตกขาวผิดปกติ และเจ็บเวลามีเพศสัมพันธ์ได้แนะนำไปพบแพทย์หากยังมีอาการต่อเนื่อง ปัสสาวะแสบขัดมาก ตกขาวมีสีหรือกลิ่นผิดปกติ ปวดหน่วงท้องน้อย มีไข้ ถ้าพบว่ามีการอักเสบหรือติดเชื้อไม่ว่าจะที่ตำแหน่งใดดังกล่าวไป ควรได้รับยาปฏิชีวนะค่ะการดูแลตัวเองเบื้องต้น งดการมีเพศสัมพันธ์ ดื่มน้ำมากๆ ไม่กลั้นปัสสาวะ ไม่สวนล้างช่องคลอด หลีกเลี่ยงการมีคู่นอนหลายคน หรือการมีเพศสัมพันธ์กับผู้ที่ติดเชื้อบริเวณอวัยวะเพศ หากพบว่าเป็นโรคติดต่อทางเพศสัมพันธ์ควรจะรักษากันทั้งคู่ไม่ให้เชื้อติดกันไปมาค่ะ